Haruki Murakami

Haruki Murakami (, s. 12. tammikuuta 1949 Kioto) on japanilainen kirjailija. Hänen teoksilleen on tunnusomaista länsimaisten vaikutteiden yhdistäminen japanilaistyyppiseen surrealismiin.

Elämä 
Murakami syntyi Kiotossa Japanissa. Hän vietti lapsuutensa Kōbessa. Hän luki nuorena runsaasti kirjallisuuden klassikoita, kuten Kurt Vonnegutin, Fjodor Dostojevskin, Charles Dickensin, Gustave Flaubertin, Franz Kafkan ja Jack Kerouacin teoksia.

Hän opiskeli teatteritiedettä Wasedan yliopistossa. Vuonna 1974 hän avasi jazzbaarin Tokiossa. Hänen ensimmäinen romaaninsa Kaze no uta o kike ilmestyi 1979, ja vuodesta 1981 lähtien hän on elänyt lähinnä kirjoittamisella.

Murakami muutti 1991 Yhdysvaltoihin, missä hän opetti Princetonin yliopistossa ja kirjoitti. Kōben maanjäristyksen ja Tokion metron Korkein totuus -lahkon hermokaasuiskujen jälkeen Murakami palasi Japaniin ja haastatteli uhreja. Haastatteluista syntyi kaksi tietokirjaa.

Teoksista
Murakamin teoksia on käännetty yli 40 kielelle. Häntä on verrattu muun muassa Paul Austeriin, J. D. Salingeriin, Raymond Chandleriin ja Jorge Luis Borgesiin. Murakamia on usein povattu Nobelin kirjallisuuspalkinnon saajaksi.

Murakami käyttää teoksissaan paljon viittauksia populaarikulttuuriin, mistä esimerkki on Murakamin aikoinaan supertähdeksi nostaneen teoksen Norwegian Wood (1987) nimi, joka on Beatlesin kappale. Teoksen suosio on harmittanut Murakamia, koska romanttinen teos ei edusta hänen ominta tyyliään. Muun muassa teoksissaan Suuri lammasseikkailu ja Kafka rannalla Murakamin tyyli on kafkamaista maagista realismia, jossa todellisuuden rajat hämärtyvät. 

Suomessa Murakamin kirjoja on julkaistu Tammen Keltaisessa kirjastossa, jossa ilmestyi ensimmäinen suomennos vuonna 1993 (Suuri lammasseikkailu). Vuonna 2014 ilmestynyt Värittömän miehen vaellusvuodet oli ensimmäinen Murakamin suoraan japanista suomeen käännetty romaani. Sen suomensi Raisa Porrasmaa. Aiemmat käännökset on tehty englanninkielisistä versioista.

Teokset

Suomennetut teokset 
 
 
 
Tanssi tanssi tanssi. (Dansu dansu dansu, 1988). Suomentanut Antti Valkama. Helsinki: Tammi (Keltainen kirjasto 504), 2019. ISBN 9789520408022
 
 
 
 Pimeän jälkeen. (Afuta Daku, 2004). Suomentanut Antti Valkama. Helsinki: Tammi (Keltainen kirjasto 216), 2020. ISBN 9789520420109.
 
 
 
 
 
 Komtuurin surma. (Kishidancho Goroshi, 2017). Suomentanut Juha Mylläri. Helsinki: Tammi (Keltainen kirjasto 493), 2018. ISBN 978-952-04-0161-0.

Lähteet

Aiheesta muualla 

 Haruki Murakamin verkkosivut 
 Exorcising Ghosts 
 Jari O. Hiltunen: Juoksevan kirjailijan elämää ja hienovireisiä henkilökuvia

Japanilaiset kirjailijat
Japanilaiset kääntäjät
Maaginen realismi
Vuonna 1949 syntyneet
Elävät henkilöt
Seulonnan keskeiset artikkelit